Document ID: /roh_data/filtered/fineweb-2-filterrobots_roh.jsonl.gz/72676

Dals 27 da schaner fin ils 5 da favrer ha lieu a Whistler en Canada il campiunadi mundial da juniors ed U23 da passlung. Swiss Ski ha nominà per quest punct culminant da la stagiun gist otg atletas ed atlets grischuns. Set da quels èn engiadinais ed in sursilvan.
Nominads èn Leandra Beck, Marina Kälin, Fabrizio Albasini e Nadja Kälin tuts da San Murezzan. Vitiers Roman Alder da Puntraschigna, Noe Näff da Sent, e Niclas Steiger da Samedan. E Cla Ursin Nufer da Sedrun.